**รายงานการประชุม**

**หัวหน้าส่วนราชการประจำจังหวัด นายอำเภอ และหัวหน้าหน่วยงานที่เกี่ยวข้อง**

**ครั้งที่ 8/๒๕๖2**

**วันพุธที่ 26 สิงหาคม ๒๕๖2 เวลา ๐๙.0๐ – ๑๒.๐๐ น.**

**ณ ห้องประชุมจามเทวี ศาลากลางจังหวัดลำพูน**

**….......................................**

**ผู้มาประชุม**

**กระทรวงมหาดไทย**

1. นายอรรษิษฐ์ สัมพันธรัตน์ (ประธาน) ผู้ว่าราชการจังหวัดลำพูน

2. นางจิณณารัชช์ สัมพันธรัตน์ นายกเหล่ากาชาดจังหวัดลำพูน

3. นายสำเริง ไชยเสน รองผู้ว่าราชการจังหวัดลำพูน

4. นายวรยุทธ เนาวรัตน์ รองผู้ว่าราชการจังหวัดลำพูน

5. นายศักดิ์ชัย คุณานุวัฒน์ชัยเดช ปลัดจังหวัดลำพูน

6. นายชัยนรงค์ วงศ์ใหญ่ หัวหน้าสำนักงานจังหวัดลำพูน

7. นางณัฎฐิยาภรณ์ ศรีสุบรรณ พัฒนาการจังหวัดลำพูน

8. นายเอกอดุลย์ ป้อมเสมา (แทน) โยธาธิการและผังเมืองจังหวัดลำพูน

9. นายชัยรัตน์ ภู่นพมาศ เจ้าพนักงานที่ดินจังหวัดลำพูน

10. นายประพันธ์ สนิทมัจโร หัวหน้าสำนักงานป้องกันและบรรเทาสาธารณภัย

 จังหวัดลำพูน

11. นายชาติชาย โครงไพบูลย์ ท้องถิ่นจังหวัดลำพูน

**กระทรวงเกษตรและสหกรณ์**

12. นายพิสิฐพงษ์ คุณยศยิ่ง เกษตรและสหกรณ์จังหวัดลำพูน

๑3. นางจำเนียร แสนราชา เกษตรจังหวัดลำพูน

๑4. นายปกรณ์ คุณมี ประมงจังหวัดลำพูน

๑5. นายวิชาญ สุขประเสริฐ (แทน) ปศุสัตว์จังหวัดลำพูน

๑6. นางสุมิตรา อภิชัย สหกรณ์จังหวัดลำพูน

๑7. นางสาวโกลัญญา นาชัยเวียง (แทน) ปฏิรูปที่ดินจังหวัดลำพูน

18. นางสุพัตรา บุรีรัตน์ ผู้อำนวยการสถานีพัฒนาที่ดินลำพูน

19. นายคณิต สัตย์ซื่อ (แทน) ผู้อำนวยการโครงการชลประทานลำพูน

20. นางปิยะต ภมรชัยสกุล (แทน) ผู้อำนวยการศูนย์วิจัยและพัฒนาการเพาะเลี้ยงสัตว์ น้ำจืดจังหวัดลำพูน

21. นายณัชพล แสนคำหล่อ (แทน) ผู้อำนวยการศูนย์ขยายพันธ์พืชที่ 8 จังหวัดลำพูน

๒2. นายประเวส วงษ์วรรณ (แทน) ผู้อำนวยการศูนย์ส่งเสริมการเกษตรที่สูงฯ

**กระทรวงการคลัง**

๒3. นางสุรภี จาตุเปาระยะ (แทน) คลังจังหวัดลำพูน

๒4. นายอำนาจ เรืองแสง สรรพากรพื้นที่ลำพูน

๒5. นายธีรพงษ์ ชิตสุริยวนิช (แทน) สรรพสามิตพื้นที่ลำพูน

๒6. นางสาวจารุวรรณ สิริสว่างเมฆ ธนารักษ์พื้นที่ลำพูน

-๒-

**กระทรวงกลาโหม**

27. พ.อ.สุขเกษม สุทธิวานิช สัสดีจังหวัดลำพูน

**กระทรวงคมนาคม**

28. นางกรรณิกา วรรณวีระ (แทน) ขนส่งจังหวัดลำพูน

29. นายวันเฉลิม เจตะบุตร (แทน) ผู้อำนวยการแขวงทางหลวงลำพูน

๓0. นายเสวียง ประดิษฐ์ชัย (แทน) ผู้อำนวยการแขวงทางหลวงชนบทลำพูน

**กระทรวงพาณิชย์**

31. นายเมธี บัวพึ่ง พาณิชย์จังหวัดลำพูน

**กระทรวงยุติธรรม**

๓2. นายนพดล ศรีทาเกิด ผู้อำนวยการสำนักงานคุมประพฤติจังหวัดลำพูน

๓3. นางสาวอรทัย แสนแก้ว (แทน) ผู้อำนวยการสำนักงานบังคับคดีจังหวัดลำพูน

34. นายนพดล ศรีทาเกิด ผู้อำนวยการสำนักงานยุติธรรมจังหวัดลำพูน

35. นายธวัช ตันยุวรรธนะ ผู้บัญชาการเรือนจำจังหวัดลำพูน

36. นายณัฐวุฒิ จันดี ผู้อำนวยการสถานพินิจและคุ้มครองเด็ก

และเยาวชน จังหวัดลำพูน

**กระทรวงแรงงาน**

37. นางสาววรัญญา สุทธหลวง (แทน) แรงงานจังหวัดลำพูน

38. นายกมลพันธ์ แก้วดี สวัสดิการและคุ้มครองแรงงานจังหวัดลำพูน

39. นางสมบูรณ์แก้วลังกา (แทน) จัดหางานจังหวัดลำพูน

๔0. นายทองสุข ขัตินนท์ (แทน) ประกันสังคมจังหวัดลำพูน

๔1. นางลออ อสงไชยวัฒนกุล (แทน) ผู้อำนวยการสำนักงานพัฒนาฝีมือแรงงานลำพูน

**กระทรวงการพัฒนาสังคมและความมั่นคงของมนุษย์**

๔2. นางมิ่งขวัญ วีระชาติ พัฒนาสังคมและความมั่นคงของมนุษย์จังหวัดลำพูน

๔3. นางวริยา สนิทวาที ผู้อำนวยการศูนย์การเรียนรู้การพัฒนาสตรีและ

 ครอบครัวฯ

44. นางสาวกัลยา ไชยทนุ (แทน) ผู้อำนวยการศูนย์พัฒนาราษฎรบนพื้นที่สูง

จังหวัดลำพูน

45. นางนลินี โล่ชิงชัยฤทธิ์ หัวหน้าบ้านพักเด็กและครอบครัวจังหวัดลำพูน

46. นายสุกิตติ์ รักชาติ ผู้อำนวยการศูนย์คุ้มครองคนไร้ที่พึ่งจังหวัดลำพูน

**กระทรวงสาธารณสุข**

47. นายวิทยา พลสีลา นายแพทย์สาธารณสุขจังหวัดลำพูน

48. นายสุวิทย์ ขรรค์ชัยณรงค์ (แทน) ผู้อำนวยการโรงพยาบาลลำพูน

**กระทรวงศึกษาธิการ**

49. นายเดช ศิรินาม ศึกษาธิการจังหวัดลำพูน

50. นายจิรวัฒน์ ปัญญา (แทน) ผอ.สพม. 35

51. นายสมภพ ทิพย์เวียง (แทน) ผอ.สนง.เขตพื้นที่การศึกษาประถมศึกษาลำพูน เขต ๑

-3-

๕2. นายสุรเชษฐ์ พละเอ็น ผอ.สนง.เขตพื้นที่การศึกษาประถมศึกษาลำพูน เขต ๒

๕3. นายจักรพันธ์ มหาไม้ (แทน) ผู้อำนวยการสำนักงาน กศน.จังหวัดลำพูน

54. นายกนที บุญมากาศ ผู้อำนวยการโรงเรียนส่วนบุญโญปถัมภ์ฯ

55. นายวัชรพงศ์ ฝั้นติ้บ ผู้อำนวยการวิทยาลัยเทคนิคลำพูน

56. นายชัชวาล มูลศรี (แทน) ผู้อำนวยการวิทยาลัยการอาชีพป่าซาง

57. นายบัณฑิตย์ สิงห์ช่างชัย ผู้อำนวยการวิทยาลัยการอาชีพบ้านโฮ่ง

58. นายกฤษดากรณ์ วงศ์ศรีใส (แทน) ผู้อำนวยการศูนย์การศึกษาพิเศษประจำ

จังหวัดลำพูน

59. นางกวีพันธุ์ ฟองคำ (แทน) ผู้อำนวยการโรงเรียนราชประชานุเคราะห์ 26

60. นายประเด่น แบนปิง (แทน) รองผู้อำนวยการวิทยาลัยสงฆ์ลำพูน

**กระทรวงการท่องเที่ยวและกีฬา**

61. นางสาวศตพร ปานตะละศรี (แทน) ผอ.สำนักงานการกีฬาแห่งประเทศไทยจังหวัดลำพูน

62. นางวรรณา ผุสดี ท่องเที่ยวและกีฬาจังหวัดลำพูน

**กระทรวงวัฒนธรรม**

63. นางสิริยา บุญญศิริพฤกษ์ วัฒนธรรมจังหวัดลำพูน

64. นางลัดดา สุริยะ (แทน) หัวหน้าพิพิธภัฑสถานแห่งชาติหริภุญไชย

**กระทรวงอุตสาหกรรม**

65. นายสุภชัย ไวยาวัจมัย อุตสาหกรรมจังหวัดลำพูน

**กระทรวงทรัพยากรธรรมชาติและสิ่งแวดล้อม**

66. นายสัญญา ทุมตะขบ (แทน) ผู้อำนวยการสำนักงานทรัพยากรธรรมชาติ

และสิ่งแวดล้อมจังหวัดลำพูน

67. นายเสน่ห์ แก้วสีหมอก (แทน) ป่าจังหวัดลำพูน

68. นายสมพงศ์ จันทร์นิธิ (แทน) ผู้อำนวยการสำนักงานทรัพยากรน้ำภาค 1

**กระทรวงดิจิทัลเพื่อเศรษฐกิจและสังคม**

69. นางเกื้อพร รัตนคำ สถิติจังหวัดลำพูน

70. นายจรัญ เตชะสืบ ผู้อำนวยการสถานีอุตุนิยมวิทยาลำพูน

**กระทรวงพลังงาน**

71. นางศศิธร สรณถาวรกุล พลังงานจังหวัดลำพูน

**สำนกนายกรัฐมนตรี**

72. พ.อ.โรมรัน ชูก้าน รอง ผอ.รมน.จังหวัด ล.พ. (ท)

73. นางชีวิน ศรัทธา ประชาสัมพันธ์จังหวัดลำพูน

74. นางสาวมัณฑนา อาษากิจ ผู้อำนวยการสถานีวิทยุกระจายเสียงแห่ง

ประเทศไทยจังหวัดลำพูน

**สำนักงานพระพุทธศาสนาแห่งชาติ**

75. นางจุรีรัตน์ ใจแข็ง ผู้อำนวยการสำนักงานพระพุทธศาสนาจังหวัดลำพูน

-4-

**สำนักงานตำรวจแห่งชาติ**

76. พล.ต.ต.มาโนช อนันต์ฤทธิ์กุล ผู้บังคับการตำรวจภูธรจังหวัดลำพูน

77. พ.ต.ต.สุริยา ไชยนาน สารวัตรตรวจคนเข้าเมืองจังหวัดลำพูน

**สำนักงานอัยการสูงสุด**

78. นางผุสดี สุวรรณมงคล อัยการจังหวัดลำพูน

79. นางนาตยา สาลักษณ์ อัยการคดีเยาวชนและครอบครัวจังหวัดลำพูน

80. นางสาวชนิดา ทนนกลิ่น (แทน) อัยการจังหวัดคุ้มครองสิทธิและช่วยเหลือ

ทางกฎหมายและการบังคับคดีจังหวัดลำพูน

**หน่วยงานรัฐวิสาหกิจ**

81. นายนพดล ปั้นรัตน์ ผู้จัดการการประปาส่วนภูมิภาค สาขาลำพูน

82. นายดลชัย สุขเกษม โทรศัพท์จังหวัดลำพูน

83. นางสิริมนต์ โกมุทานนท์ (แทน) ผู้อำนวยการสำนักงานนิคมอุตสาหกรรมฯ

84. นายอธิวัฒน์ โรจนโสทร (แทน) ผู้อำนวยการสำนักงาน ธ.ก.ส. จังหวัดลำพูน

**อำเภอ**

85. นายชาตรี กิตติธนดิตถ์ นายอำเภอเมืองลำพูน

86. นายยงยุทธ สุขศิริ นายอำเภอป่าซาง

87. นายโยธิน ประสงค์ความดี นายอำเภอแม่ทา

88. นายสมาน กองแก้ว นายอำเภอบ้านโฮ่ง

89. นายวิวัฒน์ จันทร์โอภาส นายอำเภอลี้

90. นายเลิศศักดิ์ ทับผึ้ง นายอำเภอทุ่งหัวช้าง

91. นายสิทธศักดิ์ พรหมรัตน์สรณ นายอำเภอบ้านธิ

92. นางสุพัตรา นิ่มกุล นายอำเภอเวียงหนองล่อง

**สถานีตำรวจภูธร**

93. พ.ต.อ.วิชา กันทาสุข ผู้กำกับการสถานีตำรวจภูธรป่าซาง

94. พ.ต.ท.จินดา มณีเนตร (แทน) ผู้กำกับการสถานีตำรวจภูธรแม่ทา

95. พ.ต.อ.ดรณภพ ศิริชัย ผู้กำกับการสถานีตำรวจภูธรบ้านโฮ่ง

96. พ.ต.ท.ดนัย ใจกล่ำ (แทน) ผู้กำกับการสถานีตำรวจภูธรลี้

97. พ.ต.อ.กฤษฎิ์ธีระ วิริยะเสรี ผู้กำกับการสถานีตำรวจภูธรทุ่งหัวช้าง

98. พ.ต.อ.ประสิทธิ์ สมใจประสงค์ ผู้กำกับการสถานีตำรวจภูธรบ้านธิ

99. พ.ต.อ.มาโนช สุดสวาสดิ์ ผู้กำกับการสถานีตำรวจภูธรเวียงหนองล่อง

100. พ.ต.ท.สัมฤทธิ์ แสนสุวรรณ์ (แทน) ผู้กำกับการสถานีตำรวจภูธรเหมืองจี้

๑01. พ.ต.อ.ปิยพงศ์ ชำนาญ ผู้กำกับการสถานีตำรวจภูธรทากาศ

๑02. พ.ต.ท.สามพราน จันทร์มั่งคั่ง (แทน) ผู้กำกับการสถานีตำรวจภูธรนิคมอุตสาหกรรม ภาคเหนือ

103. พ.ต.ท.สมพงษ์ อัปมะให สารวัตรสถานีตำรวจภูธรก้อ

**ราชการส่วนท้องถิ่น**

104. นายสุรินทร์ มุขแก้ว (แทน) นายกเทศมนตรีเมืองลำพูน

- 5 –

**องค์กรอิสระ**

105. นางสาวชวัญสุรางค์ ขำแจง (แทน) ผู้อำนวยการสำนักงาน กกต.ประจำจังหวัดลำพูน

106. นางสาวอรทัย พิบูลอาลักษณ์ (แทน) ผู้อำนวยการสำนักงาน ปปช.ประจำจังหวัดลำพูน

**องค์กรเอกชน**

107. นายอนุชิต พรมปั้น (แทน) หัวหน้าสำนักงานสภาเกษตรจังหวัดลำพูน

**สำนักงานจังหวัดลำพูน**

๑08. นายโกสินทร์ นิยกิจ ผู้อำนวยการกลุ่มงานยุทธศาสตร์และข้อมูลฯ

109. นางสาวสายน้ำผึ้ง ธีระศักดิ์ (แทน) ผู้อำนวยการกลุ่มงานศูนย์ดำรงธรรมจังหวัดลำพูน

๑10. นางสาวตรีพร ชาติแสนปิง ผู้อำนวยการกลุ่มงานทรัพยากรบุคคล

๑11. นายเจิดศักดิ์ เปลี่ยนแปลงศรี ผู้อำนวยการกลุ่มงานอำนวยการ

๑12. นางสาวอรุณี โปธา หัวหน้าหน่วยตรวจสอบภายใน

๑13. นายสรายุทธ มหาไม้ นักจัดการงานทั่วไปชำนาญการ

**ที่ทำการปกครองจังหวัด**

114. นายพงศ์วสิษฐ์ สุภาเพิ่ม (แทน) จ่าจังหวัดลำพูน

115. นายพงษ์ศักดิ์ อุตสาหะพงษ์สิน (แทน) ป้องกันจังหวัดลำพูน

116. นางจงดี ฟูพงศ์ศิริพันธ์เสมียนตราจังหวัดลำพูน

**ภาคประชาสังคม**

117. นายประเสริฐ ตาน้อย ผู้แทนองค์กรภาคธุรกิจ

**ผู้ไม่มาประชุม**

1. หัวหน้าสำนักงานตรวจบัญชีสหกรณ์ลำพูน

2. ผู้อำนวยการการยางแห่งประเทศไทย สาขาลำพูน

3. หัวหน้าสำนักงานกองทุนฟื้นฟูฯ

4. หัวหน้าฝ่ายบริการศุลกากรที่ 2

5. ผู้อำนวยการสำนักงานเจ้าท่าภูมิภาคสาขาเชียงใหม่

6. ผู้อำนวยการศูนย์ปฏิบัติการคดีพิเศษ เขตพื้นที่ 5

7. ผู้จัดการสถานธนานุเคราะห์ 36

8. ผู้อำนวยการโรงเรียนจักรคำคณาทร จังหวัดลำพูน

9. ผู้อำนวยการโรงเรียนอนุบาลลำพูน

10. ผู้อำนวยการวิทยาลัยเกษตรฯ

11. ผู้อำนวยการวิทยาลัยเทคโนโลยีหมู่บ้านครูฯ

12. ผู้อำนวยการศูนย์ส่งเสริมและควบคุมไฟป่า ภาคเหนือที่ 1

13. นายสถานีวิทยุ อ.ส.ม.ท.ลำพูน

14. ผู้กำกับฝ่ายอำนวยการ ตำรวจภูธรจังหวัดลำพูน

15. รส.3 ลำพูน (สันติบาล)

16. ผู้จัดการองค์การตลาด กระทรวงมหาดไทย

17. ผู้จัดการการไฟฟ้าส่วนภูมิภาคจังหวัดลำพูน

18. ผู้จัดการสำนักงานบริการลูกค้า กสท.ลำพูน

- 6 -

19. หัวหน้าไปรษณีย์ลำพูน

20. ผู้อำนวยการสำนักงานธนาคารออมสิน เขตลำพูน

21. ผู้จัดการธนาคารกรุงไทย สาขาลำพูน

22. ผู้จัดการธนาคารอาคารสงเคราะห์

23. ผู้จัดการธนาคารพัฒนาวิสาหกิจฯ สาขาลำพูน

24. ผู้จัดการธนาคารอิสลาม สาขาลำพูน

25. ผู้กำกับสถานีตำรวจภูธรเมืองลำพูน

26. นายกองค์การบริหารส่วนจังหวัดลำพูน

27. ประธานสมาคมสันนิบาตเทศบาล (นายกเทศมนตรีตำบลมะเขือแจ้)

28. ผู้แทน อบต.จังหวัด (นายกองค์การบริหารส่วนตำบลเวียงกานต์)

29. นายกสมาคมกำนันผู้ใหญ่บ้านจังหวัดลำพูน

30. ผู้อำนวยการสำนักตรวจเงินแผ่นดินจังหวัดลำพูน

31. สมาชิกพัฒนาการเมืองจังหวัด

32. กรรมการธรรมาภิบาลจังหวัดลำพูน

33. ประธานกรรมการจริยธรรมประจำจังหวัดลำพูน

34. ประธานสภาวัฒนธรรมจังหวัดลำพูน

35. ประธานสภาอุตสาหกรรมจังหวัดลำพูน

36. ประธานหอการค้าจังหวัดลำพูน

37. ประธานชมรมธนาคารจังหวัดลำพูน

38. ผู้อำนวยการศูนย์การศึกษามหาวิทยาลัยเชียงใหม่ “หริภุญชัย” จังหวัดลำพูน

39. ผู้อำนวยการสำนักบริหารพื้นที่อนุรักษ์ที่ 16

40. ผู้อำนวยการศูนย์การศึกษามหาวิทยาลัยธนบุรี

41. ผู้อำนวยการศูนย์ป้องกันและบรรเทาสาธารณภัยเขต 10 ลำปาง

42. ผู้จัดการบริษัทกลางคุ้มครองผู้ประสบภัยจากรถ จำกัด สาขาลำพูน

43. ผู้อำนวยการ ททท. สำนักงานลำปาง

44. ผู้แทนองค์กรภาคประชาสังคม

- 7 -

**เริ่มประชุมเวลา** **09.00 น.**

**เรื่องก่อนระเบียบวาระ ๑. การสวดมนต์และการบรรยายธรรมโดย พระสมุห์กฤษฎ์นิธิทัต กิตฺติดสภณเมธี**

 **เจ้าอาวาสวัดสะปุ๋งน้อย อำเภอป่าซาง จังหวัดลำพูน**

 เจริญพรผู้ว่าราชการจังหวัดลำพูน รองผู้ว่าราชการจังหวัดลำพูน หัวหน้าส่วนราชการประจำจังหวัดลำพูนทุกท่าน อาตมาขอนำเสนอแนวคิด 3 หัวข้อหลักคือ แนวคิดที่ 1 คือทุกคนเป็นผู้บังคับบัญชาและผู้ใต้บังคับบัญชา อาตมาภาพ ขอฝาก อาวุธ 4 มีดีในตัวคุณร่างกายของคนเรามีครบ 32 ประการ แต่ในวันนี้ ขอยกแค่ 4 อย่างที่ใกล้ตัวที่สุดข้อ 1 อาวุธที่ฆ่ามิตรคือวาจา อาวุธที่สร้างกัลยาคือน้ำใจ อาวุธที่ไม่เคยทำร้ายใครคือความเมตตาและอาวุธที่เราจะต้องแสวงหาคือคุณธรรมและคุณงามความดี 4 อย่าง คือ วาจา เมตตา น้ำใจ และคุณความดี ท่านทั้งหลายอยู่ในส่วนราชการเรียกว่าผู้รับใช้ประชาชน เป็นผู้ที่รับเรื่องร้องเรียนตลอดจนเรียกว่าเป็นผู้ที่ปั่นงานภายใต้หลักความคิดความเห็นความรู้สึก การกระทำทุกอย่างของปวงประชาชน สิ่งที่ไม่เคยทำร้ายใคร คือความเมตตา สิ่งที่พระพุทธศาสนาฝากไว้ 3 ประการ 1. หลักบ้านต้องรุ่งเรือง 2.หลักเมืองต้องศักดิ์สิทธิ์ 3.หลักชีวิตจะต้องใสสะอาด ขออนุโมทนา ขอให้ท่านทั้งหลายประสบ แต่ความสุขความเจริญ พบแต่สิ่งที่ดีงาม ขออำนาจแห่งคุณพระศรีรัตนตรัย ช่วยปกปักรักษาให้ทุกท่าน มีแต่ความสุขปราศจาก ความทุกข์ เจริญในหน้าที่การงาน

 **2.** พิธีมอบสิ่งของเพื่อช่วยเหลือผู้ป่วย ผู้พิการ ผู้ยากไร้ ในพื้นที่ จังหวัดลำพูน

ปกครองจังหวัดลำพูน ด้วยเหล่ากาชาดจังหวัดลำพูน ในฐานะที่เป็นตัวแทนสภากาชาดไทย ที่ปฏิบัติภารกิจในส่วนภูมิภาค มีบทบาทหน้าที่ในการส่งเคราะห์ และส่งเสริมคุณภาพชีวิต โดยมุ่งเน้นให้ความช่วยเหลือผู้สูงอายุ ผู้ป่วยผู้พิการ และผู้ยากไร้ ให้มีคุณภาพชีวิตที่ดีขึ้น ดังนั้นเหล่ากาชาดจังหวัดลำพูน จึงได้เล็งเห็นในความสำคัญ ของการพัฒนาคุณภาพชีวิตของกลุ่มคนดังกล่าว จึงได้จัดกิจกรรมมอบผ้าอ้อมสำเร็จรูป ให้แก่ผู้ป่วยติดเตียง และผู้พิการยากไร้ ในพื้นที่ 8 อำเภอ อำเภอละ 10 ราย รวมเป็นเงิน 101,000 บาทเศษ โดยเหล่ากาชาดจังหวัดลำพูน ได้ดำเนินการมอบไปแล้ว 2 อำเภอ ได้แก่ อำเภอบ้านโฮ่ง และอำเภอแม่ทา โดยมีนายอำเภอเป็นผู้รับมอบ และได้นำไปช่วยเหลือผู้ป่วยติดเตียง และผู้พิการยากไร้ในพื้นที่เรียบร้อยแล้ว ในวันนี้เป็นการมอบในอำเภอที่เหลือ โดยมีนายอำเภอเป็นผู้แทน รับมอบ และนำไปช่วยเหลือผู้ป่วยติดเตียง และผู้พิการยากไร้ในพื้นที่ต่อไป ในโอกาสนี้ขอเรียนเชิญผู้ว่าราชการจังหวัดลำพูนและนายกเหล่ากาชาด จังหวัดลำพูน ได้ให้เกียรติมอบผ้าอ้อมสำเร็จรูปให้แก่นายอำเภอ ทั้ง 6 อำเภอ

- 8 -

 **3. พิธีมอบประกาศเกียรติคุณแก่หมู่บ้านต้นแบบประชาธิปไตยดีเด่น ระดับ จังหวัด ประจำปี 2562**

**ปกครองจังหวัดลำพูน** ด้วยกรมการปกครองกระทรวงมหาดไทย ได้จัดประกวดหมู่บ้านต้นแบบ ประชาธิปไตยดีเด่น ตามโครงการส่งเสริมวิถีชีวิตแบบประชาธิปไตย อันมีพระมหากษัตริย์ทรงเป็นประมุข ประจำปีต่อเนื่องกันมาจนถึงปัจจุบัน เพื่อเป็นการ ขยายผลการดำเนินโครงการ ให้ครอบคลุมพื้นที่หมู่บ้าน ทั่วประเทศในปี พ.ศ. 2562 จังหวัดลำพูนได้คัดเลือกหมู่บ้านต้นแบบประชาธิปไตยดีเด่น ระดับจังหวัดเรียบร้อยแล้ว และกรมการปกครองได้จัดส่งประกาศเกียรติคุณให้แก่หมู่บ้านต้นแบบประชาธิปไตยดีเด่นประจำปี 2562 เพื่อมอบให้แก่อาสาสมัครต้นแบบประชาธิปไตยประจำหมู่บ้านที่ได้รับการคัดเลือกเป็นหมู่บ้านต้นแบบประชาธิปไตยดีเด่นประจำปี พ.ศ. 2562 เพื่อเป็นเกียรติแก่หมู่บ้านที่ได้รับคัดเลือก จึงขอ เรียนเชิญผู้ว่าราชการจังหวัดลำพูน มอบใบประกาศแก่อาสาสมัครต้นแบบประชาธิปไตยประจำหมู่บ้าน ที่ได้รับการคัดเลือกเป็นหมู่บ้านต้นแบบประชาธิปไตยดีเด่น ประจำปี 2562 ดังนี้

 1. รางวัลชนะเลิศได้แก่บ้านหนองสมณะ หมู่ที่ 2 ตำบลนครเจดีย์ อำเภอป่าซาง จังหวัดลำพูน ได้รับใบประกาศเกียรติคุณพร้อมเงินรางวัล จำนวน 11,000 บาท รางวัลรองชนะเลิศอันดับ 1 บ้านเหล่าดู่ หมู่ที่ 1 ตำบลหนองยวงอำเภอเวียงหนองล่อง จังหวัดลำพูน ได้รับใบประกาศเกียรติคุณพร้อมเงินรางวัลจำนวน 10,000 บาท รางวัลรองชนะเลิศอันดับที่ 2 บ้านสะแล่ง หมู่ที่ 2 ตำบลมะเขือแจ้ อำเภอเมืองลำพูน จังหวัดลำพูน ได้รับใบประกาศเกียรติคุณพร้อมเงินรางวัล จำนวน 9,000 บาท

 **4. พิธีมอบเกียรติบัตรโครงการสร้างสัมมาชีพชุมชนตามหลักปรัชญาของ เศรษฐกิจพอเพียง กิจกรรมการคัดสรรหมู่บ้านเศรษฐกิจพอเพียง “อยู่เย็น เป็นสุข” ดีเด่น ระดับจังหวัด และ กิจกรรมพัฒนาชุมชนดีเด่น ระดับจังหวัด ประจำปี 2562**

**พัฒนาการจังหวัดลำพูน** กระทรวงมหาดไทย มอบหมายให้กรมการพัฒนาชุมชน สนับสนุนให้สำนักงานพัฒนาชุมชนจังหวัดลำพูนดำเนินการขับเคลื่อนงานพัฒนาชุมชน เพื่อให้บรรลุเป้าหมายตามวิสัยทัศน์ ชุมชนเข้มแข็ง เศรษฐกิจฐานรากมั่นคง ได้ดำเนินการเชิดชูเกียรติแก่หมู่บ้าน กลุ่มองค์กรเครือข่ายผู้นำหน่วยงานที่มีผลงานดีเด่น เป็นประจำทุกปี ในปีงบประมาณ 2562 สำนักงานพัฒนาชุมชนจังหวัดลำพูน ได้ดำเนินการขับเคลื่อนงานและคัดเลือกภาคส่วนที่มีผลงานดีเด่น เพื่อเชิดชูเกียรติเรียบร้อยแล้ว ทั้งนี้ ได้รับความร่วมมือจากภาคีทั้งภาครัฐและเอกชน และภาคการศึกษาอย่างดียิ่ง เพื่อเป็นขวัญและกำลังใจให้แก่ทุกภาคส่วนที่มีผลงานดีเด่น จึงขอเรียนเชิญผู้ว่าราชการจังหวัดลำพูนให้เกียรติมอบโล่รางวัลและเกียรติบัตรดังนี้ หมู่บ้านเศรษฐกิจพอเพียงอยู่เย็นเป็นสุขดีเด่น ได้แก่ บ้านไร่น้อยหมู่ที่ 7 ตำบลม่วงน้อย อำเภอป่าซาง จังหวัดลำพูน รองชนะเลิศอันดับที่ 1 บ้านห้วยยาบหมู่ที่ 2 ตำบลห้วยยาบ อำเภอบ้านธิ จังหวัดลำพูน รองชนะเลิศอันดับที่ 2

- 9 -

 บ้านป่าดำ หมู่ที่ 12 ตำบลบ้านโฮ่ง อำเภอบ้านโฮ่ง จังหวัดลำพูน และบ้านหนองยางฟ้า หมู่ที่ 5 ตำบลทาทุ่งหลวง อำเภอแม่ทา จังหวัดลำพูน

ผู้นำอาสาพัฒนาชุมชน ดีเด่นชาย นายกิตติพงษ์ สายปา ผู้นำ อช.ตำบลบ้านธิ อำเภอบ้านธิ จังหวัดลำพูน

 ผู้นำอาสาพัฒนาชุมชนดีเด่นหญิง นางชนันท์ธิดา คำทา ผู้นำ อช.ตำบล แม่ลาน อำเภอลี้ จังหวัดลำพูน

 กรมองค์กรชุมชนแกนหลัก กองทุนแม่ของแผ่นดินบ้านห้วยยาบ หมู่ที่ 2 ตำบลห้วยยาบ อำเภอบ้านธิ จังหวัดลำพูน

 ศูนย์ประสานงานองค์กรชุมชน ระดับตำบลดีเด่น ตำบลป่าไผ่ อำเภอลี้จังหวัดลำพูน

 ครัวเรือนสัมมาชีพชุมชนตัวอย่างระดับจังหวัด นางอัมพร ปัญญาดง ตำบลวังผาง อำเภอเวียงหนองล่อง จังหวัดลำพูน

 รางวัลกองทุนพัฒนาบทบาทสตรีดีเด่น นางสาวเอมอร อินทนัฏ นักวิชาการพัฒนาชุมชนอำเภอลี้ จังหวัดลำพูน

 คณะทำงานขับเคลื่อนกองทุนพัฒนาบทบาทสตรีดีเด่น ตำบลแม่ตืน อำเภอลี้ จังหวัดลำพูน และกลุ่มอาชีพสมาชิกกองทุนพัฒนาบทบาทสตรีดีเด่น กลุ่มทอผ้าไททัด ตำบลประตูป่า อำเภอเมืองลำพูน จังหวัดลำพูน

 **พิธีมอบโล่รางวัลและประกาศเกียรติคุณแก่หน่วยงานและบุคคลด้านบริหาร จัดเก็บข้อมูล จปฐ.ดีเด่น ประจำปี 2562**

หน่วยงานที่สนับสนุนการจัดเก็บ ข้อมูลความจำเป็นพื้นฐาน ดีเด่น ได้แก่ สำนักงานสาธารณสุขจังหวัดลำพูน

 สำนักงานพัฒนาชุมชนอำเภอที่มีการบริหารจัดการ จัดเก็บข้อมูลดีเด่นได้แก่ สำนักงานพัฒนาชุมชนอำเภอแม่ทา จังหวัดลำพูน สำนักงานพัฒนาชุมชนอำเภอทุ่งหัวช้าง จังหวัดลำพูน สำนักงานพัฒนาชุมชนอำเภอลี้

 องค์กรปกครองส่วนท้องถิ่นที่มีการบริหารจัดการจัดเก็บข้อมูลดีเด่น ได้แก่ เทศบาลตำบลเหมืองง่า อำเภอเมืองลำพูน จังหวัดลำพูน เทศบาลตำบลทาสบเส้า อำเภอแม่ทา จังหวัดลำพูน องค์การบริหารส่วนตำบลเหล่ายาว อำเภอบ้านโฮ่ง จังหวัดลำพูน

 ผู้บันทึกข้อมูลดีเด่น ได้แก่ นางสาวสุทธิดา นาสา ตำบลตะเคียนปม อำเภอทุ่งหัวช้าง จังหวัดลำพูน นางสาวณัฐฐีรชา บุญชู ตำบลเหมืองง่า อำเภอเมือง จังหวัดลำพูน

 อาสาสมัครจัดเก็บข้อมูลความจำเป็นพื้นฐานดีเด่น ได้แก่ นางสาวปราณีอินทร์ทิยะ บ้านม่วงสามสิบ ตำบลลี้ อำเภอลี้ จังหวัดลำพูน ว่าที่ร้อยตรีหญิงโรมรัมภา อัครพันธ์สกุล บ้านแม่สะป้วด ตำบลทาสบเส้า อำเภอแม่ทา จังหวัดลำพูน นางนรีสลิล ณ ลำพูน บ้านตะเคียน ตำบลตะเคียนปม อำเภอทุ่งหัวช้าง จังหวัดลำพูน

- 10 -

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**1.1 เรื่องแนะนำข้าราชการ**

(1) นายบัณฑิตย์ สิงห์ช่างชัย

 ตำแหน่ง ผู้อำนวยการวิทยาลัยการอาชีพบ้านโฮ่ง

 ตำแหน่งเดิม รองผู้อำนวยการวิทยาลัยอาชีวศึกษาเชียงใหม่

**ระเบียบวาระที่ ๒ เรื่องรับรองรายงานการประชุมฯ ครั้งที่ 7/๒๕๖2 เมื่อวันที่ 30 กรกฎาคม ๒๕๖2**

 **- ฝ่ายเลขาฯ ได้นำขึ้นเผยแพร่ในเว็บไซต์ www.lamphun.go.th เรียบร้อยแล้ว ตั้งแต่ วันที่ 23 สิงหาคม ๒๕๖2**

 **มติที่ประชุม** รับรองรายงานการประชุม

**ระเบียบวาระที่ ๓ เรื่องเพื่อทราบ**

 **๓.1 เรื่อง กิจกรรมสัมพันธ์ของจังหวัดลำพูนในรอบเดือน สิงหาคม ๒๕๖2**

**ประชาสัมพันธ์จังหวัดลำพูน** นำเสนอโดยวีดิทัศน์

**มติที่ประชุม** รับทราบ

 **3.2 เรื่อง การรับบริจาคโลหิต**

**นายกเหล่ากาชาด สรุปผลการรายงานการรับบริจาคโลหิตของสำนักงานเหล่ากาชาด จังหวัดลำพูน ในเดือนกรกฎาคมที่ผ่านมา ยอดรวมทั้งหมดโดยสรุป 630 unitมากกว่าปีที่แล้ว มีหน่วยใหญ่อยู่ที่อำเภอลี้ และห้างสรรพสินค้าบิ๊กซีซุปเปอร์ เซ็นเตอร์ โดยได้จัดงานร่วมกับประกันชีวิตรวมถึงที่หอประชุมอำเภอป่าซาง ในงานหน่วยแพทย์เคลื่อนที่ ร่วมกับสาธารณสุขจังหวัดลำพูน ในเดือนสิงหาคมมีหน่วยยกเลิกอยู่ 3 หน่วยคือที่บริษัทเคฮิน เครือสหพัฒน์ และที่บริษัททานากะ โดยภาพรวมคาดการณ์ว่าน่าจะต่ำกว่าปีที่แล้ว ขอประชาสัมพันธ์หากใครสามารถ ที่จะไปบริจาคเกล็ดเลือดได้ให้ไปบริจาคได้ที่โรงพยาบาลลำพูน ในเดือนกันยายนบริษัทมูราตะ ได้ขอแยกหน่วยการบริจาคเลือดออกเป็น 2 ครั้ง และบริษัทแพน ดอร่าอีก 2 ครั้ง โดยการคาดการณ์น่าจะได้สูงกว่าเดือนกันยายนของปีที่แล้ว ขอเรียนเชิญทุกท่านร่วมเป็นเจ้าภาพประชุมกาชาดภาคทางสำนักงานเหล่ากาชาดจังหวัดลำพูนจากแจ้งเรียนเชิญเป็นทางการอีกครั้งหนึ่ง**

**มติที่ประชุม** รับทราบ

 **3.3 เรื่อง คาดหมายลักษณะอากาศพื้นที่จังหวัดลำพูน**

**ผู้อำนวยการสถานีอุตุนิยมวิทยา** รายงานสภาพอากาศของวันนี้ ร่องมรสุมพาดผ่านภาคเหนือและภาคตะวันออกเฉียงเหนือตอนบนเข้าสู่หย่อมความกดอากาศต่ำ บริเวณประเทศลาว ประกอบกับมีลมมรสุมตะวันตกเฉียงใต้ พัดปกคลุมบริเวณประเทศไทยมีกำลัง แรงขึ้น ลักษณะเช่นนี้จะทำให้บริเวณภาคเหนือ มีเมฆเป็นส่วนมากกับมีฝนร้อยละ 60 ของพื้นที่ กับมีฝนตกหนักบางแห่งบริเวณจังหวัดพะเยา แพร่ และน่าน อุณหภูมิต่ำสุด 23-25 องศาเซลเซียส อุณหภูมิสูงสุด 33-34 องศาเซลเซียส ลมตะวันตกเฉียงใต้ความเร็ว 10-20 กิโลเมตรต่อชั่วโมง

 - 11 –

รายงานอุณหภูมิต่ำสุดสูงสุดบริเวณจังหวัดลำพูนดังนี้ ที่สถานีอุตุนิยมวิทยาลำพูน อุณหภูมิสูงสุดวัดได้ 35.1 องศาเซลเซียส อุณหภูมิต่ำสุด 24.5 องศาเซลเซียส อำเภอป่าซาง อุณหภูมิสูงสุด 33.8 องศาเซลเซียส อุณหภูมิต่ำสุด 24.6 องศาเซลเซียส อำเภอบ้านธิ อุณหภูมิสูงสุด 32.0 องศาเซลเซียสอุณหภูมิต่ำสุด 24.0 องศาเซลเซียส อำเภอทุ่งหัวช้าง อุณหภูมิสูงสุด 30.0 องศาเซลเซียส อุณหภูมิต่ำสุด 23.0 องศาเซลเซียส อำเภอลี้ อุณหภูมิสูงสุด 31.0 องศาเซลเซียส อุณหภูมิต่ำสุด 22.5 องศาเซลเซียส อำเภอแม่ทา อุณหภูมิสูงสุด 32.0 องศาเซลเซียส อุณหภูมิต่ำสุด 21.5 องศาเซลเซียส ปริมาณฝน 10.0 mm อำเภอบ้านโฮ่ง อุณหภูมิสูงสุด 32.0 องศาเซลเซียส อุณหภูมิต่ำสุด 22.5 องศาเซลเซียส ปริมาณฝน 1.3 มิลลิเมตร

 สรุปลักษณะอากาศประจำเดือนสิงหาคม 2562 จะมีพายุโซนร้อนเกิดขึ้น บริเวณประเทศไทยตอนบน ชื่อพายุโซนร้อนวิภา เป็นชื่อจากประเทศไทยแปลว่าผู้หญิง ซึ่งมีผลกระทบต่อลักษณะอากาศของประเทศไทย ช่วงระหว่างวันที่ 3-5 สิงหาคม 2562 เข้าสู่ประเทศไทยบริเวณ อำเภอแม่จริม จังหวัดน่าน เคลื่อนตัวผ่าน อำเภอเด่นชัย อำเภอวังชิ้น จังหวัดแพร่ และเข้าสู่จังหวัดลำปาง และเคลื่อนตัวสลายตัวตามทิศตะวันตก เข้าสู่ประเทศเมียนมาร์ต่อไป

 สรุปปริมาณฝนเดือนสิงหาคม 2562ที่จังหวัดลำพูน ปริมาณฝนวัดได้141.8 มิลลิเมตร

 คาดหมายลักษณะอากาศเดือนกันยายน 2562 บริเวณประเทศไทยยังคงมีฝนตกชุกหนาแน่นต่อไป โดยจะมีฝนฟ้าคะนองร้อยละ 60 ของพื้นที่ จะมีฝนตกหนักหลายพื้นที่ และหนักบางแห่ง ซึ่งอาจจะเกิดน้ำท่วมฉับพลันและน้ำป่าไหลหลาก รวมทั้งน้ำล้นตลิ่งในบางแห่ง ซึ่งสาเหตุเกิดจากมรสุมตะวันตกเฉียงใต้ยังคงพัดปกคลุมทะเลอันดามันในประเทศไทยโดยจะมีกำลังแรงเป็นระยะๆ ประกอบกับบางช่วงจะมีร่องมรสุมพาดผ่านบริเวณภาคกลาง ภาคตะวันออกเฉียงเหนือ และภาคตะวันออก และอาจจะมีพายุหมุนเขตร้อนเคลื่อนเข้ามาชิดหรือเคลื่อนผ่านประเทศไทยในบางช่วงซึ่งจะทำให้บริเวณภาคเหนือมีฝนร้อยละ 40-60 ของพื้นที่กับมีฝนตกหนักบางแห่งในบางวันคาดว่าปริมาณฝนประมาณ 90 -160 มิลลิเมตรจำนวนวันฝนตก 16-19 วัน

 **มติที่ประชุม** รับทราบ

 **3.4 เรื่องสถานการณ์น้ำ**

**โครงการชลประทานลำพูน** สถานการณ์น้ำท่าในลุ่มน้ำแม่กวง หน้าสะพานท่านาง ปีนี้น้ำไหล 18 ลูกบาศก์เมตร มากกว่าปีที่แล้ว 9 ลูกบาศก์เมตร ปริมาณน้ำสะสมน้อยกว่าปีที่แล้ว 64% สภาพน้ำทา เทียบกับปีที่แล้วน้อยกว่า 65 % น้ำท่ารายเดือนของแม่น้ำลี้ น้อยกว่าปีที่แล้ว 61 %

ในภาพรวมสถานการณ์น้ำของจังหวัดเชียงใหม่และลำพูน อ่างแม่งัด มีปริมาณน้ำ 116 ล้าน ลูกบาศก์เมตร เขื่อนแม่กวง มีปริมาณน้ำสะสม 45 ล้านลูกบาศก์เมตร

- 12 -

 อ่างขนาดกลางของจังหวัดลำพูน จำนวน 4 แห่ง ความจุน้ำ 35 ล้านลูกบาศก์เมตร ปัจจุบันมีประมาณ 17 % อ่างขนาดเล็ก 45 แห่ง จำนวนปริมาณน้ำเก็บกัก 25 ล้าน ลูกบาศก์เมตร ขณะนี้เก็บได้อยู่ 5.8 ล้านลูกบาศก์เมตร ประมาณ 23 %

 **มติที่ประชุม** รับทราบ

**การประปาส่วนภูมิภาค** สถานการณ์น้ำอุปโภคบริโภค หรือน้ำประปาส่วนภูมิภาคสาขาลำพูน ของเรามีให้บริการอยู่ที่อำเภอเมือง อำเภอป่าซาง และอำเภอแม่ทา สำหรับแม่ข่ายจากอำเภอเมืองลำพูน ใช้น้ำจากแม่น้ำปิง ซึ่งรับน้ำโดยตรงจากเขื่อนแม่งัด ซึ่งได้รับความอนุเคราะห์จากชลประทานปล่อยน้ำ ส่วนอำเภอแม่ทาใช้น้ำจากน้ำแม่เส้า ปริมาณน้ำขณะนี้ได้รับอิทธิพลจากฝน คาดว่าเพียงพอต่อการผลิต ส่วนอำเภอ ป่าซางเราใช้น้ำจากบ่อบาดาลซึ่งคาดว่าจะเพียงพอต่อการผลิต

**นิคมอุตสาหกรรมภาคเหนือ** ในส่วนของนิคมอุตสาหกรรมภาคเหนือ มีแผนจัดการกับภัยแล้ง โดยประสานข้อมูลกับกรมชลประทาน ในทุกวันนี้ส่วนของนิคมใช้น้ำจากลำน้ำ แม่กวง ในเรื่องของปริมาณการใช้น้ำยังปกติ อยู่แต่ทางนิคมมีแผนในการบริหารจัดการน้ำในกรณีที่เกิดภัยแล้ง คือหนึ่งใช้น้ำจากในส่วนของนิคมอุตสาหกรรมลำพูน และมีการใช้รียูสด้วย ในกรณีที่ถึงจุดที่รุนแรงมาก คงต้องซื้อจากเอกชน ในส่วนของผู้ประกอบการที่เราได้มีการรณรงค์ให้ลดการใช้น้ำที่สิ้นเปลืองและให้ใช้น้ำอย่างมีประสิทธิภาพโดยให้โรงงานต่างๆมีระบบการใช้รียูสน้ำ

**เกษตรจังหวัดลำพูน**  ในส่วนของน้ำเพื่อการเกษตร ในปีนี้การปลูกข้าวลดลงจากปีที่แล้ว เนื่องจากภาวะน้ำของเราน้อย แต่ในขณะเดียวกันในระยะหลังนี้ จะมีเกษตรกรบางส่วนที่จะปลูกแต่บางรายได้ปลูกไปแล้วและเกิดปัญหาน้ำท่วมขัง และเมล็ดพันธุ์ข้าวก็ขาด และทำให้ผลผลิตข้าวหรือข้าวเหนียวลดลงและขาดตลาดได้ ในส่วนของกระทรวงเกษตรและสหกรณ์พยายามที่จะให้เกษตรกรมีการชดเชยโดยการปลูกพืชที่เป็นพืช ระยะสั้น เพื่อที่จะทำให้เกษตรกรมีรายได้ ในช่วงนี้

**มติที่ประชุม** รับทราบ

 **3.5 เรื่อง กิจกรรมส่งเสริมคุณภาพสิ่งแวดล้อม (Green Day)**

**ทรัพยากรธรรมชาติ**ฯ ตามที่จังหวัดลำพูนได้มีนโยบายเพิ่มพื้นที่สีเขียว ส่งเสริมให้มีการปลูกต้นไม้ทุกวันพุธของสัปดาห์ จังหวัดลำพูนได้ดำเนินการครั้งแรกในวันที่ 7 สิงหาคม 2562 สำนักงานทรัพยากรธรรมชาติและสิ่งแวดล้อมจังหวัดลำพูนร่วมกับเทศบาลตำบลบ้านกลาง ได้ดำเนินการปลูกที่ศูนย์กีฬาและนันทนาการจามเทวีของตำบลบ้านกลาง โดยมีผู้ว่าราชการจังหวัดลำพูนและหัวหน้าส่วนราชการร่วมกิจกรรมปลูกต้นไม้ การส่งเสริมการปลูกต้นไม้จะมีฤดูกาลที่เหมาะสมคือในช่วงฤดูฝน โดยจะดำเนินการในช่วงเดือนสิงหาคมและเดือนกันยายนเป็นกิจกรรมที่ทางสำนักงานทรัพยากรธรรมชาติและสิ่งแวดล้อมจะดำเนินการประสานงานกับองค์กรปกครองส่วนท้องถิ่น และทุกหน่วยงานที่เกี่ยวข้องในการปลูกต้นไม้ในช่วงฤดูฝน

- 13 -

 ส่วนราชการใดที่มีพื้นที่ที่จะปลูกต้นไม้ สามารถขอกล้าไม้ได้ที่สถานีเพาะชำกล้าไม้จังหวัดลำพูน หรือจังหวัดข้างเคียงคือจังหวัดเชียงใหม่

 ในวันที่ 29 สิงหาคมจะมีการปลูกอีกครั้งประมาณ 2,000 ต้นที่สนามกีฬาจังหวัดลำพูน โดยได้รับความอนุเคราะห์จากสถานีเพาะชำกล้าไม้จังหวัดลำพูน และสถานีเพาะชำกล้าไม้จังหวัดเชียงใหม่ โดยจะปลูกโดยรอบของสนามกีฬา ร่วมกับกิจกรรมจิตอาสา นอกจากนี้จังหวัดลำพูนได้มีการรณรงค์เพื่อส่งเสริมการรักษาสิ่งแวดล้อม ตามโครงการทำความดีด้วยหัวใจ ลดรับ ลดให้ ถุงพลาสติกหูหิ้วและหลอดพลาสติก เป็นกิจกรรมที่จังหวัดได้รณรงค์ ให้สอดคล้องกับกิจกรรม Green Day จะได้ไปทำกิจกรรมในพื้นที่ชุมชน ในวันที่ 9 สิงหาคม 2562 ที่ผ่านมาเป็นการรณรงค์ในตลาดให้ผู้ค้าขายลดการใช้ถุงพลาสติกหูหิ้วและหลอดพลาสติก โดยมีกิจกรรมวิ่งเก็บขยะและปั่นจักรยาน ในวันที่ 1 กันยายน 2562 กำหนดจัดที่อำเภอบ้านโฮ่ง โดยร่วมกับอำเภอบ้านโฮ่ง และเทศบาล อบต. ในเขตพื้นที่อำเภอบ้านโฮ่ง ในโครงการ Zero Waste Fun Run วิ่งรณรงค์เพื่อคัดแยกขยะ โดยผู้สมัครสามารถนำขยะเข้าร่วมกิจกรรม 4 ประเภทได้แก่ กระดาษขวดแก้ว ขวดพลาสติก เหล็กหรือโลหะ มาเป็นค่าสมัครมูลค่าไม่น้อยกว่า 50 บาท จะได้เสื้อสำหรับวิ่งมูลค่าประมาณ 300 บาท รับสมัครโดยเทศบาล อบต. ในเขตพื้นที่อำเภอบ้านโฮ่ง

 นอกจากนี้กิจกรรมที่จะสนับสนุนให้เกิดพื้นที่สีเขียว หรือเกิดการอนุรักษ์สิ่งแวดล้อม ขอเรียนเชิญทุกหน่วยงานสนับสนุนกิจกรรมปลูกต้นไม้พื้นที่โดยรอบ ทั้งสำนักงานและพื้นที่สาธารณะรณรงค์การใช้แก้วน้ำส่วนตัวทดแทนการใช้แก้วพลาสติก และสนับสนุนการใช้ผลิตภัณฑ์ที่เป็นมิตรต่อสิ่งแวดล้อม และประหยัดพลังงานภายในอาคาร เป็นแนวทางที่จะสนับสนุนก่อให้เกิดการรักษาสภาพแวดล้อมและทรัพยากรธรรมชาติได้ในอนาคต

**มติที่ประชุม** รับทราบ

**ระเบียบวาระที่ 4** **เรื่องพิจารณา (นำเสนอไม่เกิน 5 นาที)**

 **4.1 ด้านเศรษฐกิจ**

 **4.1.1 เรื่องเร่งรัดและติดตามการใช้จ่ายงบประมาณ**

**คลังจังหวัดลำพูน รายงานผลการใช้จ่ายงบประมาณของจังหวัดลำพูนประจำปี 2562 ข้อมูลสิ้นสุดวันที่ 23 สิงหาคม 2562 จังหวัดลำพูน ได้รับงบประมาณทั้งสิ้น 2,625 ล้านบาทเศษ เบิกจ่ายไปแล้ว 1,961 ล้านเศษ คิดเป็นร้อยละ 74** % **แยกออกเป็นงบประจำ 1,179 ล้านบาทเศษ เบิกจ่ายไปแล้ว 992 บาทเศษ คิดเป็นร้อยละ 84.17 งบลงทุน 1,446 ล้านบาทเศษ เบิกจ่ายไปแล้ว 996 ล้านบาทเศษ คิดเป็นร้อยละ 67**

 **งบยุทธศาสตร์จังหวัดในภาพรวมได้รับ 200 ล้านบาทเศษ เบิกจ่าย ไปแล้ว 81 ล้านบาทเศษ คิดเป็นร้อยละ 40.67 งบประจำ 65 ล้านบาทเศษ เบิกจ่ายไปแล้ว 25 ล้านบาทเศษ คิดเป็นร้อยละ 39.1 รายจ่ายลงทุน 134 ล้านบาทเศษ เบิกจ่ายไปแล้ว 55 ล้านบาทเศษ คิดเป็นร้อยละ 41.43**

- 14 -

 **งบ function ภาพรวม 2,180 ล้าน เบิกจ่ายไปแล้ว 1,700 ล้านบาทเศษ คิดเป็นร้อยละ 78.89 แยกออกเป็นงบประจำ 1,113 ล้านบาทเศษ เบิกจ่ายไปแล้ว 966 ล้านบาทเศษ คิดเป็นร้อยละ 86.83 งบลงทุนของบฟังก์ชัน 1,066 ล้านบาทเศษ เบิกจ่ายไปแล้ว 753 ล้านบาทเศษ คิดเป็นร้อยละ 70.60**

 **งบเงินอุดหนุนเฉพาะกิจขององค์กรปกครองส่วนท้องถิ่น 245 ล้าน บาทเศษ เบิกจ่ายไปแล้ว 160 ล้านบาทเศษ คิดเป็นร้อยละ 65.42**

 **เงินกันไว้เบิกเหลื่อมปี ปี 2558 - 2560 มีเงินกันไว้เบิกเหลื่อมปี 63 ล้าน เบิกจ่ายไปแล้ว 15 ล้านบาทเศษ คิดเป็นร้อยละ 24.47 เงินกันปี 2561 432 ล้านบาทเศษ เบิกจ่ายไปแล้ว 347 ล้านบาทเศษ คิดเป็นร้อยละ 80.28 คณะรัฐมนตรีมีมติเมื่อวันที่ 20 สิงหาคม 2562 เห็นชอบมาตรการกระตุ้นเศรษฐกิจ ในปี 2562 วัตถุประสงค์เพื่อสนับสนุนการขยายตัวทางเศรษฐกิจในช่วงที่เหลือของปี 2562 และเพื่อบรรเทาความเดือดร้อนของผู้ได้รับผลกระทบจากความเสี่ยงทางเศรษฐกิจ ที่อาจเกิดขึ้นภายใต้มาตรการกระตุ้นเศรษฐกิจ ประกอบด้วยมาตรการส่งเสริมการท่องเที่ยวภายในประเทศ เรื่องช็อปชิมและใช้ โดยมีวัตถุประสงค์เพื่อส่งเสริมการท่องเที่ยวในประเทศเช่นเดียวกัน และเป็นการสนับสนุนการใช้จ่ายผ่านระบบการชำระเงินทางอิเล็กทรอนิกส์ โดยภาครัฐโดยจะเกี่ยวข้องกับประชาชนและผู้ประกอบการในจังหวัด**

 **คุณสมบัติของประชาชนที่จะเข้าร่วมมาตรการ จะต้องเป็นประชาชนที่มีบัตรประจำตัวประชาชน อายุตั้งแต่ 18 ปีบริบูรณ์ขึ้นไป ณ วันที่ลงทะเบียน สามารถลงทะเบียนได้ตั้งแต่วันที่ 23 กันยายน 2562-15 พฤศจิกายน 2562 จนกว่าจะครบ 10 ล้านคนตามเป้าหมาย ที่รัฐบาลวางไว้ 1 คนสามารถลงทะเบียนได้เพียงหนึ่งครั้ง และจะต้องระบุจังหวัดที่จะเดินทางไปท่องเที่ยว ซึ่งจะต้องไม่เป็นไปตามที่อยู่ทะเบียนบ้านของตนเอง สามารถสมัครใช้บริการกระเป๋าเงินอิเล็กทรอนิกส์ บน Application เป๋าตัง สำหรับคุณสมบัติและประเภทผู้ประกอบการที่จะเข้าร่วมมาตรการ ถ้าเป็นร้านค้าที่รับชำระด้วยแอปถุงเงิน กรณีร้านค้าที่ไม่มี App ถุงเงิน ต้องลงทะเบียนกับกรมบัญชีกลาง เพื่อรับชำระหรือซื้อสินค้าตามมาตรการ ส่วนผู้ประกอบการทุกประเภทสามารถเข้าตามมาตรการตามเงื่อนไข กฎเกณฑ์วิธีการที่กรมบัญชีกลางกำหนด ยกเว้นสถานีบริการเชื้อเพลิง ในกรณีที่เป็นร้านค้าก็จะเป็นร้านค้าสินค้าหรือบริการทั่วไป ถ้าเป็นกรณีชิม หมายถึงร้านอาหาร เครื่องดื่ม ร้านอาหารที่มีเลขทะเบียนพาณิชย์ กรณีไม่มีส่วนราชการที่เกี่ยวข้องจะต้องเป็นผู้รับรอง และจะมีองค์กรของรัฐบาล องค์การบริหารการพัฒนาพื้นที่พิเศษ เพื่อการท่องเที่ยว อย่างยั่งยืน และองค์กรปกครองส่วนท้องถิ่น เป็นผู้รับรอง สำหรับช้อป คือร้านขายสินค้าท้องถิ่นธงฟ้าประชารัฐ ที่ติดตั้งถุงเงินประชารัฐและผู้ประกอบการ** OTOP **และวิสาหกิจชุมชนทางพัฒนาชุมชนต้องมีส่วนเกี่ยวข้องด้วย สำหรับคำว่าใช้ เป็นการบริการที่พักโรงแรม โฮมสเตย์ ที่ได้รับการรับรองจากกรมการท่องเที่ยว ถ้าไม่มีก็จะต้องเป็นกรมการปกครองหรือที่ทำการปกครอง เป็นผู้รับรอง**

- 15 -

 **ช่วงระยะเวลาดำเนินการมาตรการดังกล่าว ผู้ประกอบการสามารถลงทะเบียนได้ตั้งแต่ วันที่ 28 สิงหาคม 2562-20 กันยายน 2562 ช่วงระยะเวลาการท่องเที่ยวและการใช้จ่าย เริ่มตั้งแต่วันที่ 27 กันยายน ถึงวันที่ 30 พฤศจิกายน 2562 จำนวนเงิน 1,000 บาท ถ้าไม่พอสามารถโอนเงิน จากบัญชีเข้า app ถุงเงิน เพื่อไปใช้ต่อ ค่าใช้จ่ายเกิน 1,000 บาทแต่เรทไม่เกิน 30,000 บาท รัฐบาลจะคืนให้ 15% เป็นวงเงิน 4,500 บาท รายละเอียดสำนักงานคลังจะประชาสัมพันธ์อีกครั้งหนึ่ง**

**มติที่ประชุม รับทราบ**

 **4.1.2 เรื่อง สรุปผลการดำเนินโครงการตามแผนปฏิบัติราชการจังหวัดลำพูน ประจำปีงบประมาณ พ.ศ.2561 และ 2562**

**หัวหน้าสำนักงานจังหวัด** สำหรับงบประมาณของจังหวัดและงบกลุ่มจังหวัด ตอนนี้อยู่ในช่วง ระยะเวลาสุดท้ายของการที่จะเร่งก่อหนี้ผูกพันให้ทัน ภายใน 30 กันยายน 2562 เมื่อวันศุกร์ที่ 23 ที่ผ่านมาได้ประชุมกบจ. หน่วยงานเจ้าภาพได้มารายงานผลการ ประชุม ทางคณะกรรมการกบจ. ได้สรุปแนวทาง ในเรื่องของการขับเคลื่อนในช่วง สุดท้าย งบที่ก่อหนี้ไม่ทันหน่วยงานเจ้าภาพจะเร่งก่อหนี้ให้ทันภายใน 30 กันยายน 2562 แน่นอน จะมีงบดำเนินงานบางส่วนที่ เจ้าภาพไปจัดอบรมบางส่วนก็ยืมเงิน บางส่วนก็จะต้องเคลียร์เงินตามสัญญา ในวันนี้ขอให้หน่วยงานเจ้าภาพ

 สำหรับงบดำเนินงานให้รายงานผล เงินที่จะเหลือจ่าย แม้ว่าท่านจะไม่ใช้แล้วต้องขอยืนยัน สรุปผลภายในวันนี้ เพื่อที่จังหวัดจะได้นำไปเป็นเงินเหลือจ่ายสำหรับ Y2 ต่อไปในเรื่องของการส่งเอกสารเบิกจ่าย เพื่อให้ทำการเบิกจ่ายในเดือนกันยายน ในวันที่ 5 กันยายน ทางการเงินสำนักงานจังหวัดขอให้ทุกส่วนราชการ ส่งเอกสารการเบิกจ่าย และในวันที่ 25 กันยายน ในกรณีที่ท่านทำสัญญาเรียบร้อยแล้ว ต้องรีบส่งเงินมาให้ทางการเงินสำนักงานจังหวัดกันเงินเบิกเหลื่อมปีภายใน 25 กันยายน 2562ในส่วนของ Y2 ตอนนี้จังหวัดเรามีเงินที่จะเหลืออยู่ประมาณ 8 ล้านบาทในที่ประชุมกบจ. ได้พิจารณาอนุมัติให้ใช้ Y2 สำหรับโครงการที่อำเภอเสนอมาส่วนใหญ่จะเป็นโครงการย่อย 500,000 บาท เป็นเงินอยู่ประมาณ 3,800,000 บาท ก็จะเหลือเงินอยู่ประมาณ 4,200,000 บาท ขอให้ทางหน่วยงานและอำเภอได้ไปพิจารณาจัดสรร พิจารณาโครงการแต่ขอให้อยู่ในบัญชี Y 2

**มติที่ประชุม รับทราบ**

 **4.2 ด้านทรัพยากรธรรมชาติและสิ่งแวดล้อม**

-ไม่มี-

 **4.3 ด้านสังคม**

-ไม่มี-

 **4.4 ด้านความมั่นคง**

-ไม่มี-

 **4.5 ด้านอื่นๆ (ถ้ามี)**

- 16 -

**ระเบียบวาระที่ 5 เรื่องเพื่อทราบ (ตามเอกสาร)**

 **๕.๑ เรื่อง รายงานภาวะเศรษฐกิจการคลังจังหวัด**

 **(สำนักงานคลังจังหวัดลำพูน)**

 เศรษฐกิจของจังหวัดลำพูน พูดว่าตอนนี้หดตัวเมื่อเทียบกับ เดือนเดียวกัน ของปีก่อน ซึ่งดูจากภาคบริการจะหดตัวถึงร้อยละ 20 ภาคเกษตรหดตัวร้อยละ 14.7 และภาคอุตสาหกรรมหดตัวเหลือร้อยละ 4.6 ถ้ามองในรายละเอียดแล้วภาคเกษตร เมื่อเทียบกับเดือนเดียวกันของปีก่อน จากปริมาณผลผลิตลำไยและมะม่วง ที่หดตัวเนื่องจากเราประสบภาวะ อากาศแล้งและฝนทิ้งช่วง และปริมาณน้ำมีน้อย ทำให้ผลผลิตออกสู่ตลาดน้อยกว่าปีที่ผ่านมา แต่รายได้ของเราปรับตัวดีขึ้น เกษตรกรมีรายได้ดีขึ้น

 สำหรับการใช้จ่ายพบว่ามีการหดตัวเช่นเดียวกัน เมื่อเทียบกับเดือนเดียวกัน ของปีที่แล้ว หดตัวจากการลงทุนของภาคเอกชน ร้อยละ 0.2 จากการลดลงของพื้นที่ ที่ได้รับอนุญาตให้ก่อสร้าง โดยรวมสะท้อนถึงการลงทุนในภาคเอกชนซึ่งขณะนี้อยู่ในระหว่างการปรับแผนการลงทุนให้สอดคล้องกับ นโยบายด้านเศรษฐกิจของรัฐบาล

 ในส่วนของดัชนีการบริโภคของภาคเอกชนในเดือนนี้ ขยายตัวอยู่ที่ร้อยละ 4.1 เมื่อเทียบกับเดือนเดียวกันของปีที่แล้ว สะท้อนจากจำนวนรถจักรยานยนต์ที่จดทะเบียน ใหม่และปริมาณการใช้ ไฟฟ้าครัวเรือนที่เพิ่มขึ้น

 **๕.๒ เรื่อง สรุปภาวการณ์ค้าจังหวัดลำพูน**

 **(สำนักงานพาณิชย์จังหวัดลำพูน)**

 เรื่องของการค้าการลงทุนเป็นไปในแนวทางเดียวกันกับที่ทางคลังจังหวัด ได้กล่าวไว้ เพียงแต่ว่าในเรื่องของราคาพืชผลทางการเกษตร ในปัจจุบันโดยเฉพาะลำไย โดยเฉพาะในปีนี้เราเคลื่อนไหวได้สูงมาก เพราะว่าตั้งแต่ต้นฤดูกาลมา AA อยู่ในระดับ 27 ถึง 34 A ลดลงมา 10 บาท B ลดลงมา 10 บาท ส่วน C อยู่ในระดับ 1 บาทตลอด ส่งผลให้เกษตรกรมีรายได้ที่สูงขึ้น แต่ภาพรวมมูลค่าอาจจะไม่ได้เพราะผลผลิตน้อยกว่าปีที่ผ่านมา ส่วนในเรื่องของพืชผลต่างๆ เป็นไปตามภาวะตลาดเนื่องจากได้รับผลกระทบในเรื่องของภัยแล้ง อากาศร้อนจัด ในเรื่องภาวะเศรษฐกิจสงครามการค้าจีนกับสหรัฐ ในขณะนี้ตลาดหุ้นปรับลดลงไป 29 จุด ราคาทองปรับขึ้นสาเหตุของหุ้นตกเกี่ยวกับภาวะของด้านพลังงานเป็นหลัก สินค้าโภคภัณฑ์ ส่วนในเรื่องของค่าเงินบาทตอนนี้ 30.68 แข็งขึ้นมา เงินบาทแข็งจะมีการส่งผลในเรื่องของการเก็งกำไร ของค่าเงิน ในส่วนของข้าวเหนียวตอนนี้เป็นประเด็นที่สุดกระทรวงพาณิชย์ ได้คุยกับผู้ผลิตรายใหญ่ๆ ให้นำข้าวเหนียวออกมาขายให้อยู่ในราคาที่ชาวบ้านพอที่จะซื้อได้

 **5.3 เรื่อง มาตรการจำกัดการใช้สารเคมี พาราควอต ไกลโฟเซต และคลอร์ไพริฟอส**

 **5.4 เรื่อง ข้อมูลการระบาดหนอนกระทู้ข้าวโพดลายจุด**

 **5.5 เรื่อง สรุปผลการปลูกข้าวโพดเลี้ยงสัตว์**

 **(สำนักงานเกษตรจังหวัดลำพูน)**

 มาตรการการใช้สารเคมี 3 ชนิดคือ พาราควอต ไกลโฟเซต และคลอร์ไพริฟอส ตอนนี้มีเกษตรกรมาสมัครอบรม กับวิทยากรครู ข จำนวน 1,963 ราย ในขณะเดียวกันทางสำนักงานเกษตรได้กำหนดที่นั่งไว้จำนวน 16,013 ที่นั่งขณะนี้กรมส่งเสริมการเกษตรกำลัง อยู่ระหว่างอนุมัติงบประมาณ และให้แต่ละอำเภอจัดส่งแผนที่จะอบรมเกษตรกรเพื่อที่จะให้ได้รับความรู้ในการใช้สารเคมีทั้ง 3 ชนิด ซึ่งจะต้องส่งแผนภายในวันนี้ แต่มีเกษตรกรบางราย ที่สมัครทาง e Learning และสามารถที่จะสอบผ่านตอนนี้เกษตรกรที่สมัครสอบมีอยู่ 1,886 รายเข้าสอบ 1,034 ราย สอบผ่านทั้งหมดส่วนใหญ่จะเป็นที่อำเภอป่าซาง อำเภอบ้านโฮ่ง

- 17 -

 และอำเภอเมือง ที่มีจำนวนเกษตรกรสอบผ่านในขณะเดียวกันเราได้รับงบประมาณมา เราจะต้องอบรมให้เกษตรกรได้รับความรู้เพื่อที่จะสอบต่อเป็นส่วนหนึ่งที่เกี่ยวกับเรื่องสารเคมี ทั้ง 3 ชนิด

 ภาวะฝนแล้งในบางอำเภอ โดยเฉพาะอำเภอบ้านธิ ที่เกิดน้ำขังในนาข้าวที่ ปลูกไปแล้ว ก็จะต้องหาเมล็ดพันธุ์ข้าวชนิดใหม่ เกษตรกรที่ปลูกข้าวไปแล้วทั้งหมดในส่วนของจังหวัดลำพูน ประมาณ 87,889 ไร่ ซึ่งพื้นที่ปลูกข้าวของเรามีประมาณ 100,000 ไร่ ในส่วนของอำเภอเมือง ที่รายงานว่าจะมีความเสียหายโดยสิ้นเชิง ก็มีการทดแทนปลูกใหม่ 142 ไร่ ดังนั้นพื้นที่ที่ปลูกข้าวของเรา ก็จะน้อยกว่าปีที่แล้ว

 ในส่วนของข้าวโพดเลี้ยงสัตว์ พื้นที่ทั้งหมดเรามี 62,000 ไร่ ณ วันนี้ปลูกไปแล้ว 43,000 ไร่ มันสำปะหลังมีพื้นที่ที่ปลูกอยู่ 4,149 ไร่

 หนอนกระทู้ลายจุดพื้นที่ที่ระบาดรุนแรง มีการลดลงในพื้นที่ของอำเภอลี้ ซึ่งเดิมทีมีการระบาด 2 หมื่นกว่าไร่เป็นพื้นที่ที่ระบาดแบบรุนแรงมีกรมวิชาการร่วมกับกรมส่งเสริมการเกษตรได้ไปให้ความรู้ ณ วันนี้ในส่วนของการระบาดรุนแรงลดลงเป็นรุนแรงน้อยคาดว่าจะไม่กระทบกับผลผลิต

**5.6 เรื่อง การรายงานผลการเร่งรัด ติดตาม กรณีเงินขาดบัญชีหรือเจ้าหน้าที่ของรัฐทุจริต**

 **ประจำปีงบประมาณ พ.ศ.2562 รอบ 6 เดือนแรก (1 ต.ค.61 – 31 มี.ค.62)**

 **(หน่วยตรวจสอบภายในจังหวัดลำพูน)**

 ภารกิจของปลัดสำนักนายกรัฐมนตรีที่รายงานให้ทราบทุกๆ 6 เดือน เป็นการรายงานติดตามเร่งรัดกรณีเงินขาดบัญชีหรือเจ้าหน้าที่ของรัฐทุจริต ในปี 2562 นี้ วาระแรกเดือนตุลาคม 2561 ถึง 31 มีนาคม 2562 จะมีรายงานเกี่ยวกับการทุจริตหรือเงินขาดบัญชี 3 เรื่อง เกี่ยวกับเรื่องรับใหม่ เรื่องที่อยู่ระหว่างการดำเนินการ และเรื่องที่ยุติ ซึ่งทางตรวจสอบภายในจังหวัดลำพูน ได้รายงานให้ส่วนราชการทราบตามหนังสือที่ ลพ0017.4 /ว 14629 ลงวันที่ 22 สิงหาคม 2562 และเผยแพร่ในเว็บไซต์ หัวข้อหนังสือราชการและเอกสารเผยแพร่ ของหน่วยงานตรวจสอบภายในจังหวัดลำพูน

 ปลัดสำนักนายกรัฐมนตรีได้แจ้ง กรณีเงินขาดบัญชีหรือเจ้าหน้าที่ของรัฐทุจริต จากที่สำนักงานตรวจเงินแผ่นดินได้รายงานมา จำนวน 46 เรื่อง จำนวนเงินเสียหายประมาณ 53 ล้านบาท แยกประเภทตามส่วนราชการและจำนวนเงินที่ทำให้รัฐเสียหายสูงสุด อันดับ 1 คือองค์กรปกครองส่วนท้องถิ่น จำนวนเงินเสียหาย ประมาณ 22 ล้านเศษ รองลงมาคือองค์กรอิสระ แยกตามประเภทการทุจริตและจำนวนเงินที่ทำให้รัฐเสียหายสูงสุด เป็นเรื่องของการทุจริตยักยอกเงินหรือทรัพย์สินของทางราชการ โดยเป็นการเบิกค่ารักษาพยาบาลเท็จ เรื่องที่อยู่ระหว่างดำเนินการจนถึง 31 มีนาคม 2562 จำนวน 2,973 เรื่อง อยู่ในขั้นตอนเร่งรัดติดตาม ในทางแพ่ง อาญา และทางวินัย แยกประเภทตามส่วนราชการที่รัฐเสียหายคือ

1. กระทรวงพาณิชย์ 2. องค์กรปกครองส่วนท้องถิ่น แยกตามประเภทการทุจริต ที่อยู่ระหว่างดำเนินการ คือ เรื่องทุจริตยักยอกทรัพย์สินของทางราชการ และการทุจริตการจัดซื้อจัดจ้าง เรื่องที่ยุติ ปลัดสำนักนายกรัฐมนตรีได้รายงานให้ทราบว่ายุติได้น้อยมากประมาณ 48 เรื่องจำนวนเงินที่ชดใช้ความเสียหายประมาณ 14 ล้านเศษ ทางสำนักนายกรัฐมนตรีให้ส่วนราชการรายงานตามแบบเร่งรัด สปน. 1 และ สปน. 2 ตามประเภทที่เสียหาย ซึ่งขอให้เร่งรัดดำเนินการทางวินัยทางแพ่งและทางอาญา กับเจ้าหน้าที่ผู้กระทำผิดให้เป็นไปตามระเบียบกฎหมาย ที่เกี่ยวข้องต่อไป

- 18 -

 **เรื่อง การประชุมหัวหน้าส่วนราชการประจำจังหวัดลำพูน นายอำเภอ และหัวหน้าหน่วยงานที่เกี่ยวข้อง ครั้งที่ 9/๒๕๖2 วันที่ 30 กันยายน ๒๕๖2 เวลา ๐๙.0๐ - ๑๒.๐๐ น. ณ ห้องประชุมจามเทวี ศาลากลางจังหวัดลำพูน**

 **(การแต่งกายผู้เข้าประชุม : เครื่องแบบปฏิบัติราชการ)**

**มติที่ประชุม**

**ปิดประชุมเวลา** 12.00 น.

 ลงชื่อ ผู้จดรายงานการประชุม

 (นายสรายุทธ มหาไม้)

 นักจัดการงานทั่วไปชำนาญการ

 ลงชื่อ ผู้ตรวจรายงานการประชุม

 (นายเจิดศักดิ์ เปลี่ยนแปลงศรี)

 ผู้อำนวยการกลุ่มงานอำนวยการ